CELEX: 42012D0495
Language: el
Date: 2012-09-05 00:00:00
Title: 2012/495/ΕΕ: Απόφαση των αντιπροσώπων των κυβερνήσεων των κρατών μελών, της 5ης Σεπτεμβρίου 2012 , σχετικά με τον διορισμό ενός δικαστή στο Γενικό Δικαστήριο

6.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/6
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 5ης Σεπτεμβρίου 2012
   σχετικά με τον διορισμό ενός δικαστή στο Γενικό Δικαστήριο
   (2012/495/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως τα άρθρα 254 και 255,
   Εκτιμώντας τα ακόλουθα:
   
               (1)
            
            
               Δυνάμει των άρθρων 5 και 7 του πρωτοκόλλου περί του Οργανισμού του Δικαστηρίου της Ευρωπαϊκής Ένωσης και κατόπιν της παραίτησης του κ. Enzo MOAVERO MILANESI, πρέπει να διοριστεί ένας δικαστής στο Γενικό Δικαστήριο για το υπόλοιπο της θητείας του κ. Enzo MOAVERO MILANESI, ήτοι έως τις 31 Αυγούστου 2013.
            
         
               (2)
            
            
               Για τη θέση που μένει κενή έχει προταθεί η υποψηφιότητα του κ. Guido BERARDIS.
            
         
               (3)
            
            
               Η επιτροπή που έχει συσταθεί δυνάμει του άρθρου 255 της Συνθήκης για τη Λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Guido BERARDIS για την άσκηση των καθηκόντων του δικαστή του Γενικού Δικαστηρίου,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Guido BERARDIS διορίζεται δικαστής στο Γενικό Δικαστήριο για την περίοδο από τις 7 Σεπτεμβρίου 2012 έως τις 31 Αυγούστου 2013.
   Άρθρο 2
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Σεπτεμβρίου 2012.
      
         
            Ο Πρόεδρος
         
         K. KORNELIOU